b'\n_START_ARTICLE_\nKonstantin Malofejev\n_START_PARAGRAPH_\nKonstantin V. Malofejev (ven.  \xd0\x9a\xd0\xbe\xd0\xbd\xd1\x81\xd1\x82\xd0\xb0\xd0\xbd\xd1\x82\xd0\xb8\xd0\xbd \xd0\x92\xd0\xb0\xd0\xbb\xd0\xb5\xd1\x80\xd1\x8c\xd0\xb5\xd0\xb2\xd0\xb8\xd1\x87 \xd0\x9c\xd0\xb0\xd0\xbb\xd0\xbe\xd1\x84\xd0\xb5\xd0\xb5\xd0\xb2) s. 3. hein\xc3\xa4kuuta 1974, on ven\xc3\xa4l\xc3\xa4inen investointipankkiiri ja is\xc3\xa4nmaallinen poliitikko. H\xc3\xa4n nousi 2010-luvulla Vladimir Putinin l\xc3\xa4hipiiriin. Malofejev tunnetaan osallistumisestaan ortodoksikirkon tukemiseen mm. hyv\xc3\xa4ntekev\xc3\xa4isyydess\xc3\xa4. Malofejev on joutunut liiketoimiensa vuoksi my\xc3\xb6s poliisitutkintojen ja syyt\xc3\xb6sten kohteeksi, mutta on aina vapautettu syytteist\xc3\xa4. Perinteisen kansallismielinen Mafofejev on kannattanut tiukempaa Internet-sensuuria ja Ukrainan hallituksen mukaan h\xc3\xa4n on tukenut Ukrainan kapinallisia. Novaja Gazeta -lehden julkaiseman artikkelin mukaan Malofejev oli luomassa Ven\xc3\xa4j\xc3\xa4n Ukraina-muistiota, jonka mukaan Ven\xc3\xa4j\xc3\xa4 aikoi toimia Ukrainassa jo ennen Maidanin vallankumousta._NEWLINE_Malofejev on vuonna 2015 toimintansa aloittaneen televisiokanava Tsargradin p\xc3\xa4\xc3\xa4tuottaja ja -omistaja.'